
ΠΡΟΤΑΣΗ ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
σχετικά με τον προτεινόμενο διορισμό του Lucian Romașcanu ως μέλους του Ελεγκτικού Συνεδρίου
(C10‑0010/2025 – 2025/0801(NLE))
(Διαβούλευση)
Το Ευρωπαϊκό Κοινοβούλιο,
–	έχοντας υπόψη το άρθρο 286 παράγραφος 2 της Συνθήκης για τη Λειτουργία της Ευρωπαϊκής Ένωσης, σύμφωνα με το οποίο το Συμβούλιο ζήτησε από το Κοινοβούλιο να γνωμοδοτήσει (C10‑0010/2025),
–	έχοντας υπόψη το άρθρο 133 του Κανονισμού του,
–	έχοντας υπόψη την έκθεση της Επιτροπής Ελέγχου του Προϋπολογισμού (A10‑0000/2025),
Α.	λαμβάνοντας υπόψη ότι, με επιστολή της 12ης Φεβρουαρίου 2025, το Συμβούλιο κάλεσε το Ευρωπαϊκό Κοινοβούλιο να γνωμοδοτήσει σχετικά με τον διορισμό του Lucian Romașcanu ως μέλους του Ελεγκτικού Συνεδρίου·
Β.	λαμβάνοντας υπόψη ότι η Επιτροπή Ελέγχου του Προϋπολογισμού του Κοινοβουλίου προέβη στην αξιολόγηση των προσόντων του Lucian Romașcanu, ιδίως από την άποψη των απαιτήσεων που ορίζονται στο άρθρο 286 παράγραφος 1 της Συνθήκης για τη λειτουργία της Ευρωπαϊκής Ένωσης· λαμβάνοντας υπόψη ότι, στο πλαίσιο της αξιολόγησης αυτής, η επιτροπή έλαβε βιογραφικό σημείωμα του Lucian Romașcanu, καθώς και τις απαντήσεις του στο γραπτό ερωτηματολόγιο που του εστάλη·
Γ.	λαμβάνοντας υπόψη ότι η επιτροπή πραγματοποίησε εν συνεχεία, στις 18 Μαρτίου 2025, ακρόαση του Lucian Romașcanu, κατά την οποία ο υποψήφιος προέβη σε εναρκτήρια δήλωση και κατόπιν απάντησε σε ερωτήσεις των μελών της επιτροπής·
1.	εκδίδει ευνοϊκή/αρνητική γνώμη σχετικά με την πρόταση του Συμβουλίου να διοριστεί ο Lucian Romașcanu μέλος του Ελεγκτικού Συνεδρίου·
2.	αναθέτει στην Πρόεδρό του να διαβιβάσει την παρούσα απόφαση στο Συμβούλιο και, προς ενημέρωση, στο Ελεγκτικό Συνέδριο, καθώς και στα λοιπά θεσμικά όργανα της Ευρωπαϊκής Ένωσης και στα όργανα ελέγχου των κρατών μελών.

[bookmark: _Toc192152335][bookmark: _Toc193119043]ΠΑΡΑΡΤΗΜΑ 1: ΒΙΟΓΡΑΦΙΚΟ ΣΗΜΕΙΩΜΑ ΤΟΥ LUCIAN ROMAȘCANU
ΠΡΟΣΩΠΙΚΑ ΣΤΟΙΧΕΙΑ
Παντρεμένος με δύο παιδιά
Πολιτικός με κορυφαία κοινοβουλευτική και κυβερνητική εμπειρία και με πλούσια προηγούμενη εμπειρία στον ιδιωτικό τομέα.
Σημαντική πείρα εργασίας με δημόσιους και ευρωπαϊκούς πόρους σε δημόσιες θέσεις: υπουργός, γερουσιαστής ή επικεφαλής ανώτερης διοικητικής εδαφικής ενότητας.
ΕΚΠΑΙΔΕΥΣΗ ΚΑΙ ΚΑΤΑΡΤΙΣΗ
[ 2000 – 2002 ] Μεταπτυχιακό στη διοίκηση επιχειρήσεων για στελέχη 
Πανεπιστήμιο Ουάσινγκτον, Σιάτλ / ASEBUSS, Βουκουρέστι 
Πόλη: Βουκουρέστι| Χώρα: Ρουμανία |
[ 1986 – 1991 ] Πτυχίο 
Ακαδημία Οικονομικών Σπουδών 
Πόλη: Βουκουρέστι| Χώρα: Ρουμανία | 
ΕΠΑΓΓΕΛΜΑΤΙΚΗ ΕΜΠΕΙΡΙΑ
[ 28/10/2024 – σήμερα] Πρόεδρος 
Νομαρχιακό συμβούλιο του Μπουζάου 
Πόλη: Μπουζάου | Χώρα: Ρουμανία 
•	μονοεδρική αιρετή θέση
•	διοικητικός συντονισμός του νομού Μπουζάου, 404 000 κατοίκων και 87 διοικητικών εδαφικών μονάδων
•	ετήσιος προϋπολογισμός – πάνω από 100 εκατομμύρια EUR 
[ 21/12/2016 – 27/10/2024 ] Γερουσιαστής 
Γερουσία της Ρουμανίας 
Πόλη: Βουκουρέστι| Χώρα: Ρουμανία 
Διάφορες θέσεις στο Κοινοβούλιο της Ρουμανίας:
•	Πρόεδρος της Επιτροπής Πολιτισμού και Μέσων Ενημέρωσης
•	Πρόεδρος της Αντιπροσωπείας του Ρουμανικού Κοινοβουλίου στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη (ΟΑΣΕ)
•	Επικεφαλής των γερουσιαστών του Σοσιαλδημοκρατικού Κόμματος
[ 11/2021 – 06/2023 ] Υπουργός Πολιτισμού 
Κυβέρνηση της Ρουμανίας 
Πόλη: Βουκουρέστι| Χώρα: Ρουμανία 
• ετήσιος προϋπολογισμός – πάνω από 300 εκατομμύρια EUR 

[ 06/2017 – 01/2018 ] Υπουργός Πολιτισμού 
Κυβέρνηση της Ρουμανίας 
Πόλη: Βουκουρέστι| Χώρα: Ρουμανία 
• ετήσιος προϋπολογισμός – πάνω από 270 εκατομμύρια EUR
[ 2015 – 2016 ] Σύμβουλος διαχείρισης του προέδρου του διοικητικού συμβουλίου 
Ρουμανική Εθνική Τηλεόραση 
Πόλη: Βουκουρέστι| Χώρα: Ρουμανία 
•	100 % κρατικής ιδιοκτησίας
•	5 τηλεοπτικοί σταθμοί
•	ετήσιος κύκλος εργασιών 67 εκατομμυρίων EUR
•	2 450 εργαζόμενοι
[ 2012 – 2015 ] Διευθύνων σύμβουλος 
Dogan Media International 
Πόλη: Βουκουρέστι| Χώρα: Ρουμανία 
•	τουρκικό κεφάλαιο
•	ετήσιος κύκλος εργασιών 20 εκατομμυρίων EUR
•	πάνω από 400 εργαζόμενοι
•	32 % αύξηση των εσόδων σε ετήσια βάση
[ 2009 – 2012 ] Γενικός Διευθυντής 
Cancan Media 
Πόλη: Βουκουρέστι| Χώρα: Ρουμανία 
•	ετήσιος κύκλος εργασιών 8 εκατομμυρίων EUR
•	140 εργαζόμενοι
•	12 % αύξηση των εσόδων σε ετήσια βάση
[ 2006 – 2009 ] Εκτελεστικός διευθυντής 
Ringier Romania 
Πόλη: Βουκουρέστι| Χώρα: Ρουμανία 
•	ελβετικό κεφάλαιο
•	ετήσιος κύκλος εργασιών 30 εκατομμυρίων EUR
•	240 εργαζόμενοι
[ 2004 – 2006 ] Εκτελεστικός διευθυντής 
Best Print Services 
Πόλη: Βουκουρέστι| Χώρα: Ρουμανία 
•	ετήσιος κύκλος εργασιών 10 εκατομμυρίων EUR
•	110 εργαζόμενοι
•	διαπραγματεύσεις χρηματοδότησης, εποπτεία του επενδυτικού προγράμματος
•	σχεδίαση και εφαρμογή συστήματος διαχείρισης επιχειρησιακών πόρων (ERP)
•	18 % αύξηση των εσόδων σε ετήσια βάση
[ 2002 – 2004 ] Γενικός Διευθυντής 
HL Display Romania 
Πόλη: Βουκουρέστι| Χώρα: Ρουμανία 
•	σουηδικό κεφάλαιο
•	νεοφυής επιχείρηση
•	ετήσιος κύκλος εργασιών 1 εκατομμυρίου EUR
•	5 εργαζόμενοι
•	υπεύθυνος για την κατάσταση κερδών και ζημιών
•	ευθύνη κατάρτισης του προϋπολογισμού, εσόδων και ελέγχου του κόστους

[ 1999 – 2002 ] Διευθυντής Πωλήσεων 
Ringier Romania 
Πόλη: Βουκουρέστι| Χώρα: Ρουμανία 
•	ελβετικό κεφάλαιο
•	συντονισμός ομάδας πωλήσεων (14 άτομα)
•	χάραξη στρατηγικής πωλήσεων, σχεδιασμός δράσεων, καθορισμός στόχων πωλήσεων 
•	παρουσιάσεις πωλήσεων σε πρακτορεία μέσων ενημέρωσης και βασικούς πελάτες· διαπραγμάτευση συμβάσεων
[ 1997 – 1999 ] Διευθυντής Πωλήσεων 
MediaPro Holding 
Πόλη: Βουκουρέστι| Χώρα: Ρουμανία 
•	οργάνωση και εναρμόνιση των δομών πωλήσεων των διαφόρων εταιρειών του ομίλου
•	χάραξη στρατηγικής πωλήσεων, σχεδιασμός δράσεων, καθορισμός στόχων πωλήσεων 
•	παρουσιάσεις πωλήσεων σε πρακτορεία μέσων ενημέρωσης και βασικούς πελάτες· ευθύνη διαπραγμάτευσης των προϋπολογισμών πωλήσεων, εις βάθος αναδιοργάνωση της δομής πωλήσεων 16 διαφορετικών εταιρειών
[ 1993 – 1997 ] Εθνικός αντιπρόσωπος 
Amorim Irmaos 
Πόλη: Βουκουρέστι| Χώρα: Ρουμανία 
•	νεοφυής επιχείρηση
•	ετήσιος κύκλος εργασιών 4 εκατομμυρίων EUR
•	εισαγωγή της εταιρείας στη ρουμανική αγορά, απόκτηση και διατήρηση της ηγετικής θέσης (μερίδιο αγοράς 90 %)
[ 1991 – 1993 ] Υπεύθυνος διαχείρισης λογαριασμών 
Vinexport Trading Co. 
Πόλη: Βουκουρέστι| Χώρα: Ρουμανία 
•	συντονισμός των εξαγωγών στις αγορές της Ολλανδίας, του Καναδά και του Ισραήλ
•	συμμετοχή σε διαπραγματεύσεις, εποπτεία των παραδόσεων, σύνταξη των εγγράφων εξαγωγής.
ΔΙΑΧΕΙΡΙΣΤΙΚΕΣ ΚΑΙ ΗΓΕΤΙΚΕΣ ΔΕΞΙΟΤΗΤΕΣ 
Επικεφαλής ομάδας, καλός διαπραγματευτής 
•	καλός συντονισμός ομάδων
•	ακριβής προσδιορισμός και οριοθέτηση των αρμοδιοτήτων και των ιεραρχιών, εκτέλεση πολλαπλών καθηκόντων με προσοχή στη λεπτομέρεια
•	αναλυτικός αλλά και προσανατολισμένος στη δράση και τα αποτελέσματα
•	πολύ καλές δεξιότητες επικοινωνίας και παρουσίασης
•	ισχυρές διαπραγματευτικές δεξιότητες με διαφορετικές τυπολογίες ή πολιτισμούς
ΕΠΙΚΟΙΝΩΝΙΑΚΕΣ ΚΑΙ ΔΙΑΠΡΟΣΩΠΙΚΕΣ ΔΕΞΙΟΤΗΤΕΣ 
εξαιρετικά επικοινωνιακός, προσαρμόσιμος και επίμονος 
•	άριστες διαπροσωπικές και επικοινωνιακές δεξιότητες σε διάφορα περιβάλλοντα, συντονισμός και εμψύχωση ομάδων διαφόρων μεγεθών
•	προσηλωμένος, με πνεύμα πρωτοβουλίας, δυναμικός, επίμονος, προσαρμοστικός, αφομοιώνει γρήγορα νέες πληροφορίες από διάφορα πεδία
ΓΛΩΣΣΙΚΕΣ ΔΕΞΙΟΤΗΤΕΣ 
Μητρική(-ες) γλώσσα(-ες): Ρουμανικά 
Άλλη γλώσσα/Άλλες γλώσσες 
Αγγλικά 
ΑΚΟΥΣΤΙΚΗ ΚΑΤΑΝΟΗΣΗ Γ2 ΚΑΤΑΝΟΗΣΗ ΚΕΙΜΕΝΟΥ Γ2 ΠΑΡΑΓΩΓΗ ΓΡΑΠΤΟΥ ΛΟΓΟΥ Γ2 
ΠΑΡΑΓΩΓΗ ΠΡΟΦΟΡΙΚΟΥ ΛΟΓΟΥ Γ2 ΠΡΟΦΟΡΙΚΗ ΑΛΛΗΛΕΠΙΔΡΑΣΗ Γ2 
Γαλλικά
ΑΚΟΥΣΤΙΚΗ ΚΑΤΑΝΟΗΣΗ Β2 ΚΑΤΑΝΟΗΣΗ ΚΕΙΜΕΝΟΥ Β2 ΠΑΡΑΓΩΓΗ ΓΡΑΠΤΟΥ ΛΟΓΟΥ Β1 
ΠΑΡΑΓΩΓΗ ΠΡΟΦΟΡΙΚΟΥ ΛΟΓΟΥ Β1 ΠΡΟΦΟΡΙΚΗ ΑΛΛΗΛΕΠΙΔΡΑΣΗ Β1 
Επίπεδα: A1 και A2: βασικός χρήστης· B1 και B2: ανεξάρτητος χρήστης· Γ1 και Γ2: έμπειρος χρήστης
ΨΗΦΙΑΚΕΣ ΔΕΞΙΟΤΗΤΕΣ 
Οι ψηφιακές μου δεξιότητες 
Άριστη γνώση του Microsoft Office (Word, Excel, Outlook) | Επάρκεια στη χρήση υπολογιστή και διαδικτύου | Λογισμικό διαχείρισης επιχειρησιακών πόρων (ERP) | Εφαρμογή της διαχείρισης των αλλαγών: από τις οργανωτικές αλλαγές στην έναρξη των συστημάτων διαχείρισης πελατειακών σχέσεων (CRM ) 
ΑΔΕΙΑ ΟΔΗΓΗΣΗΣ 
Μοτοσυκλέτες:	 A
Αυτοκίνητα: 	B
ΧΟΜΠΙ ΚΑΙ ΕΝΔΙΑΦΕΡΟΝΤΑ 
Φανατικός αναγνώστης, λάτρης του αθλητισμού και της μουσικής 

[bookmark: _Toc192152336][bookmark: _Toc193119044]ΠΑΡΑΡΤΗΜΑ 2: ΑΠΑΝΤΗΣΕΙΣ ΤΟΥ LUCIAN ROMAȘCANU ΣΤΟ ΕΡΩΤΗΜΑΤΟΛΟΓΙΟ
Ερωτηματολόγιο προς τα υποψήφια μέλη του Ελεγκτικού Συνεδρίου
Επαγγελματική πείρα
1.	Παρακαλείσθε να αναφέρετε ποια είναι η επαγγελματική σας πείρα στα δημόσια οικονομικά, ήτοι σε τομείς όπως ο δημοσιονομικός προγραμματισμός, η εκτέλεση ή η διαχείριση προϋπολογισμού, ο έλεγχος του προϋπολογισμού ή ο λογιστικός έλεγχος. 
	Α:
	Ως διευθυντικό στέλεχος στον ιδιωτικό τομέα
i.	Πρότεινα, διαπραγματεύθηκα, ενέκρινα και ήλεγξα προϋπολογισμούς ύψους δεκάδων εκατομμυρίων EUR στις διάφορες εταιρείες που διαχειρίστηκα.

	Ως γερουσιαστής στο Ρουμανικό Κοινοβούλιο:
i.	Συζήτησα, τροποποίησα και ενέκρινα οκτώ από τους ετήσιους προϋπολογισμούς της Ρουμανίας με όλες τις δραστηριότητες που εμπλέκονται στην επίπονη αυτή διαδικασία.
ii.	Έλαβα, ανέλυσα και συμμετείχα στην τροποποίηση, την έγκριση ή την απόρριψη των προϋπολογισμών των θεσμικών οργάνων που λειτουργούν άμεσα υπό την εποπτεία της Γερουσίας της Ρουμανίας – Ρουμανική Εθνική Τηλεόραση, Ρουμανική Εθνική Ραδιοφωνία, Ρουμανικό Πολιτιστικό Ινστιτούτο, Συμβούλιο Οπτικοακουστικών Μέσων, μεταξύ άλλων.
iii.	Συμμετείχα σε αποφάσεις ανώτατου επιπέδου κατά τη διάρκεια σοβαρών κρίσεων, περιλαμβανομένων της πανδημίας και της ενεργειακής κρίσης, όπου ο δημοσιονομικός αντίκτυπος και ο έλεγχος επί των αποφάσεων αποτελούσαν βασική προτεραιότητα.

	Ως Υπουργός Πολιτισμού
i.	Ανέλυσα τους προϋπολογισμούς των προηγούμενων ετών και κατέληξα σε συμπεράσματα σχετικά με τις επιδόσεις των προηγούμενων προϋπολογισμών και εφάρμοσα διορθωτικά μέτρα, όπου κρίθηκε αναγκαίο.
ii.	Κατάρτισα τους ετήσιους προϋπολογισμούς, τους διαπραγματεύτηκα με το Υπουργείο Οικονομικών και τους παρουσίασα ενώπιον του Ρουμανικού Κοινοβουλίου – ο ετήσιος προϋπολογισμός του Υπουργείου Πολιτισμού ανέρχεται σε περίπου 300 εκατομμύρια EUR.
iii.	Επέβλεψα την εκτέλεση των ετήσιων προϋπολογισμών τόσο ως προς τις επιδόσεις όσο και ως προς τη νομιμότητα.
iv.	Συνεργάσθηκα στενά με το Ελεγκτικό Συνέδριο της Ρουμανίας σε όλες τις πτυχές που σχετίζονταν με τις δραστηριότητές του και αφορούσαν το υπουργείο μου.

	Ως πρόεδρος της νομαρχίας του Μπουζάου
i.	Ανέλυσα τους προϋπολογισμούς των προηγούμενων ετών για να μπορέσω να συναγάγω συμπεράσματα σχετικά με τις οικονομικές επιδόσεις του νομού και, στη συνέχεια, προετοίμασα δημοσιονομικές διορθώσεις για την επόμενη περίοδο.
ii.	Κατάρτισα τον προϋπολογισμό του 2025 και επέβλεψα την έγκρισή του από τους νομαρχιακούς συμβούλους – ο ετήσιος προϋπολογισμός ανέρχεται σε περίπου 110 εκατομμύρια EUR.
2.	Ποια είναι τα σημαντικότερα επιτεύγματά σας στην επαγγελματική σας σταδιοδρομία;
	Α: Λαμβανομένης υπόψη της στόχευσης του παρόντος ερωτηματολογίου, θα παραθέσω ορισμένα από τα επιτεύγματα που σχετίζονται με τον δημοσιονομικό τομέα και τον τομέα του προϋπολογισμού:
i.	Κατά την πρώτη μου θητεία ως υπουργού, μπόρεσα να αυξήσω τον προϋπολογισμό του Υπουργείου Πολιτισμού κατά 47 % και επέβλεψα ποσοστό εκτέλεσης άνω του 98 % χωρίς αρνητική γνώμη από το Ελεγκτικό Συνέδριο της Ρουμανίας.
ii.	Ως επικεφαλής της ομάδας των γερουσιαστών του Σοσιαλδημοκρατικού Κόμματος ήμουν βασικός παράγοντας στη διαπραγμάτευση και την επιτυχή ψηφοφορία των ετήσιων προϋπολογισμών της Ρουμανίας τον προβλεπόμενο χρόνο.
iii.	Ως μέλος του Κοινοβουλίου κατά την κρίση του COVID-19 μπόρεσα, μαζί με τους συναδέλφους μου, να εξασφαλίσω – μέσω των αναγκαίων κοινοβουλευτικών αποφάσεων – όλους τους πόρους που χρειαζόταν το κράτος για την καταπολέμηση της πανδημίας και την παρακολούθηση του τρόπου με τον οποίο διατέθηκαν και δαπανήθηκαν οι πόροι. 
3.	Ποια είναι η επαγγελματική σας πείρα σε διεθνείς πολυπολιτισμικούς και πολυγλωσσικούς οργανισμούς ή ιδρύματα που εδρεύουν εκτός της χώρας καταγωγής σας;
	Α:
i.	Στον ιδιωτικό τομέα εργάστηκα σε ανώτατες διευθυντικές θέσεις για πολυεθνικές εταιρείες, όπου είχα επαφή με διάφορους πολιτισμούς εντός των οργανισμών για τους οποίους εργάστηκα. 
ii.	Ως μέλος του Ρουμανικού Κοινοβουλίου και πρόεδρος επιτροπής, συμμετείχα συνεχώς σε δραστηριότητες κοινοβουλευτικής διπλωματίας με εκπροσώπους διαφόρων χωρών και πολιτισμών. Ως Πρόεδρος της Αντιπροσωπείας του Ρουμανικού Κοινοβουλίου στον Οργανισμό για την Ασφάλεια και τη Συνεργασία στην Ευρώπη (ΟΑΣΕ) συμμετείχα σε συνεδριάσεις, συζητήσεις και διαπραγματεύσεις με εκπροσώπους από περισσότερες από 50 χώρες μέλη. 
iii.	Ως υπουργός, είχα την ευκαιρία να έχω ένα πλήρες διεθνές πρόγραμμα με συναντήσεις και διαπραγματεύσεις με συναδέλφους από διάφορες χώρες και πολιτισμούς.
4.	Σας έχει χορηγηθεί απαλλαγή για καθήκοντα διαχείρισης που εκτελούσατε στο παρελθόν, εφόσον προβλέπεται τέτοια διαδικασία;
	Α: Τα καθήκοντα που εκτελούσα στο παρελθόν δεν υπόκειντο σε διαδικασία απαλλαγής.
5.	Ποια από τις επαγγελματικές θέσεις που κατείχατε στο παρελθόν ήταν αποτέλεσμα πολιτικού διορισμού; 
	Α: Κατά την τελευταία οκταετία της σταδιοδρομίας μου, ήμουν στη δημόσια διοίκηση ύστερα από γενικές ή τοπικές εκλογές και διορίστηκα δύο φορές Υπουργός Πολιτισμού. Όλες αυτές τις θέσεις τις κατείχα υπό την ιδιότητά μου ως μέλους του Σοσιαλδημοκρατικού Κόμματος (PSD).
6.	Ποιες είναι οι τρεις σημαντικότερες αποφάσεις στη λήψη των οποίων συμμετείχατε κατά τη διάρκεια του επαγγελματικού σας βίου;
	Α: Έχοντας μια σταδιοδρομία που διήρκεσε δεκαετίες, υπήρξαν διάφορες σημαντικές αποφάσεις που έκαναν τη διαφορά και για τις οποίες είμαι περήφανος. Θα αναφέρω τρεις από αυτές, οι οποίες αφορούν τα τρία κύρια κεφάλαια της σταδιοδρομίας μου μέχρι στιγμής, στον ιδιωτικό τομέα, την κυβέρνηση και το κοινοβούλιο:
i.	Μία από τις σημαντικές αποφάσεις που έλαβα κατά τα έτη που ήμουν διευθυντικό στέλεχος στον ιδιωτικό τομέα ήταν η ριζική αναδιάρθρωση του τμήματος για το οποίο είχα την ευθύνη στη Ringier Romania, με αποτέλεσμα οι τίτλοι εφημερίδων και περιοδικών του χαρτοφυλακίου μου να αντιπροσωπεύουν το 50 % του κύκλου εργασιών του ομίλου και σχεδόν το 100 % των κερδών του ομίλου.
ii.	Ως Υπουργός Πολιτισμού, μπόρεσα να αναδιαρθρώσω και να εξορθολογίσω τον προϋπολογισμό, προκειμένου να διαθέσω 270 % περισσότερα χρήματα σε εγχώρια πολιτιστικά έργα από ό,τι το προηγούμενο έτος.
iii.	Ως γερουσιαστής και επικεφαλής ομάδας, στήριξα, διαπραγματεύθηκα στις επιτροπές και έλαβα τις ψήφους για τα επενδυτικά προγράμματα της κυβέρνησης, συμπεριλαμβανομένων των έργων του Ταμείου Ανάκαμψης και Ανθεκτικότητας (ΜΑΑ), τα οποία ανήλθαν σχεδόν στο 7 % του ΑΕΠ της Ρουμανίας το 2024.
Ανεξαρτησία
7.	Η Συνθήκη ορίζει ότι τα μέλη του Ελεγκτικού Συνεδρίου πρέπει να ασκούν τα καθήκοντά τους «με πλήρη ανεξαρτησία». Πώς θα τηρήσετε την υποχρέωση αυτή κατά την εκτέλεση των μελλοντικών σας καθηκόντων; 
Α: Εάν εγκριθεί ο διορισμός μου ως μέλους του Ελεγκτικού Συνεδρίου, δεσμεύομαι να ασκώ τα καθήκοντά μου με πλήρη ανεξαρτησία και με τα υψηλότερα δεοντολογικά πρότυπα, προς το γενικό συμφέρον της Ευρωπαϊκής Ένωσης και των Ευρωπαίων πολιτών, και με πλήρη σεβασμό των διατάξεων των Συνθηκών και του Κανονισμού Διαδικασίας του Δικαστηρίου. Θα συμμορφώνομαι πλήρως με τις διατάξεις του κώδικα δεοντολογίας για τα μέλη του ΕΕΣ και θα τηρώ τις δεοντολογικές αρχές που κατοχυρώνονται σε αυτόν: ακεραιότητα, ανεξαρτησία, αντικειμενικότητα, ικανότητα, επαγγελματική συμπεριφορά, εμπιστευτικότητα, διαφάνεια, αξιοπρέπεια, δέσμευση, αφοσίωση, διακριτικότητα και συναδελφικότητα. 
Δεν θα ζητήσω ούτε θα λάβω υποδείξεις από καμία κυβέρνηση ή άλλο θεσμικό όργανο, φορέα, υπηρεσία ή οργανισμό. Ταυτόχρονα, θα απέχω από κάθε ενέργεια ασυμβίβαστη με τα μελλοντικά μου καθήκοντα, επιδιώκοντας να δώσω το παράδειγμα μέσω της προσωπικής μου συμπεριφοράς. Ακόμη και μετά την παύση των καθηκόντων μου, δεσμεύομαι να διασφαλίσω την εμπιστευτικότητα των πληροφοριών και να τηρήσω τους κανόνες σχετικά με τις θέσεις και τα ευεργετήματα.
Στο πλαίσιο των καθηκόντων μου, θα διασφαλίσω ότι η ανεξαρτησία του Ελεγκτικού Συνεδρίου προστατεύεται αυστηρά και ότι τα καθήκοντά μου ασκούνται με ακεραιότητα, αμεροληψία και ισχυρή προσήλωση στα υψηλότερα πρότυπα δημόσιας υπηρεσίας.
8.	Έχετε εσείς προσωπικά ή στενοί συγγενείς σας (γονείς, αδέλφια, νόμιμος σύντροφος και τέκνα) επιχειρηματικές ή χρηματοοικονομικές συμμετοχές ή άλλες δεσμεύσεις που ενδεχομένως θα συγκρούονταν με τα μελλοντικά σας καθήκοντα; 
	Α: Ούτε εγώ ούτε κάποιο μέλος της οικογένειάς μου έχουμε επιχειρηματικά ή οικονομικά συμφέροντα που θα μπορούσαν να οδηγήσουν σε σύγκρουση συμφερόντων με τα καθήκοντα και τις ευθύνες που συνδέονται με τον ρόλο του μέλους του Ευρωπαϊκού Ελεγκτικού Συνεδρίου (ΕΕΣ).
9.	Προτίθεστε να γνωστοποιήσετε στον Πρόεδρο του Ελεγκτικού Συνεδρίου και να δημοσιοποιήσετε όλα τα οικονομικά συμφέροντα και τις άλλες δεσμεύσεις σας; 
	Α: Ναι, είμαι έτοιμος να γνωστοποιήσω όλες τις ζητούμενες πληροφορίες και να υποβάλω δήλωση συμφερόντων σύμφωνα με τον κώδικα δεοντολογίας και τις δεοντολογικές κατευθυντήριες γραμμές του Ευρωπαϊκού Ελεγκτικού Συνεδρίου, διασφαλίζοντας πλήρη διαφάνεια και λογοδοσία.
10.	Εμπλέκεστε σε οποιαδήποτε εν εξελίξει δικαστική διαδικασία; Εάν ναι, παρακαλείσθε να υποβάλετε αναλυτικά στοιχεία. 
	Α: Όχι, δεν εμπλέκομαι σε καμία εν εξελίξει δικαστική διαδικασία.
11.	Έχετε ενεργό ή εκτελεστικό ρόλο στην πολιτική; Εάν ναι, σε ποιο επίπεδο; Κατείχατε κάποια πολιτική θέση κατά τη διάρκεια των τελευταίων 18 μηνών; Εάν ναι, παρακαλείσθε να υποβάλετε αναλυτικά στοιχεία.
	Α: Ναι, είμαι επί του παρόντος επικεφαλής της νομαρχιακής οργάνωσης του Μπουζάου του Σοσιαλδημοκρατικού Κόμματος και ο εθνικός εκπρόσωπος του κόμματος για όλα τα θέματα.
12.	Θα παραιτηθείτε από οποιοδήποτε αιρετό αξίωμα ή ενεργό λειτούργημα με αρμοδιότητες σε πολιτικό κόμμα εφόσον διοριστείτε μέλος του Ελεγκτικού Συνεδρίου;
	Α: Ναι, χωρίς κανέναν απολύτως δισταγμό. Αν διοριστώ μέλος του ΕΕΣ, θα θέσω τέλος στην πολιτική μου σταδιοδρομία.
13.	Πώς θα αντιμετωπίζατε μια περίπτωση σημαντικής παρατυπίας, ή ακόμη και απάτης ή/και διαφθοράς, στην οποία εμπλέκονται άτομα από το κράτος μέλος καταγωγής σας;
	Α: Αν προκύψει τέτοια περίπτωση, θα την αντιμετωπίσω με τον ίδιο τρόπο όπως κάθε άλλη περίπτωση απάτης σε οποιοδήποτε άλλο κράτος μέλος, με τη μέγιστη δυνατή ανεξαρτησία και ακεραιότητα, ακολουθώντας μια πλήρως αμερόληπτη, αντικειμενική, ανεπηρέαστη και επαγγελματική προσέγγιση.
	Η προάσπιση της αμεροληψίας και της ακεραιότητας, ο σεβασμός του κράτους δικαίου, η αυστηρή τήρηση των καθιερωμένων πολιτικών, κανόνων και διαδικασιών και η διασφάλιση της δικαιοσύνης και της ίσης μεταχείρισης είναι ουσιώδεις αρχές για την αποτελεσματική λειτουργία κάθε θεσμικού οργάνου και τη διατήρηση της εμπιστοσύνης των πολιτών της ΕΕ.
Εκτέλεση καθηκόντων
14.	Ποια βασικά χαρακτηριστικά θα πρέπει να έχει μια νοοτροπία χρηστής δημοσιονομικής διαχείρισης σε οποιαδήποτε δημόσια υπηρεσία; Πώς θα μπορούσε να συμβάλει το Ελεγκτικό Συνέδριο στην επίτευξή της;
Α: Στο πλαίσιο που ορίζει ο δημοσιονομικός κανονισμός, ως χρηστή δημοσιονομική διαχείριση νοείται η εκτέλεση του προϋπολογισμού σύμφωνα με τις τρεις ακόλουθες αρχές: 
i)	οικονομία
ii)	απόδοση
iii)	αποτελεσματικότητα.
Τα δημόσια κονδύλια πρέπει να χρησιμοποιούνται για το δημόσιο καλό, με τήρηση των θεμελιωδών αρχών της διαφάνειας και της λογοδοσίας, οι οποίες αποτελούν τους δύο βασικούς πυλώνες της χρηστής διακυβέρνησης. 
Πιστεύω ακράδαντα ότι η διαφάνεια, η δικαιοσύνη και η λογοδοσία, με έμφαση και στις επιδόσεις, θα πρέπει να θεωρούνται ως τα κύρια χαρακτηριστικά της εφαρμογής αυτών των αρχών και της προώθησης μιας νοοτροπίας χρηστής δημοσιονομικής διαχείρισης στον δημόσιο τομέα, και ότι οι αρχές αυτές έχουν αποτελέσει καθοδηγητικά στοιχεία στη σταδιοδρομία μου τόσο στον ιδιωτικό όσο και στον δημόσιο τομέα. 
Επιπλέον, το δύσκολο πλαίσιο που αντιμετωπίζουμε απαιτεί από όλους μας να καταβάλουμε κάθε δυνατή προσπάθεια για την αποκατάσταση και την ενίσχυση της εμπιστοσύνης των πολιτών στους δημόσιους θεσμούς και στις διαδικασίες λήψης αποφάσεων σε εθνικό και ευρωπαϊκό επίπεδο. Στο πλαίσιο αυτό, βλέπω προστιθέμενη αξία σε μια πολυεπίπεδη προσέγγιση που έχει ως στόχο να διασφαλίσει ότι ο κατάλληλος δημοσιονομικός σχεδιασμός συνοδεύεται από δεοντολογική διακυβέρνηση και διαφανή υποβολή εκθέσεων, της οποίας έπεται μια ενδελεχής διαδικασία ελέγχου και λογοδοσίας, με τη στήριξη σαφών και προορατικών επικοινωνιακών προσπαθειών σε καθένα από αυτά τα στάδια. Ειδικότερα, θεωρώ σκόπιμο να ενσωματώσω την έγκαιρη ανάλυση και τον μετριασμό των κινδύνων σε όλα τα στάδια που περιγράφονται ανωτέρω, ώστε να εξασφαλισθούν τα καλύτερα δυνατά αποτελέσματα.
	Το ΕΕΣ διαδραματίζει σημαντικό ρόλο στην εδραίωση μιας νοοτροπίας επαγγελματικής δημοσιονομικής διαχείρισης και στη διασφάλιση της βιωσιμότητάς της σε όλα τα θεσμικά όργανα της ΕΕ. Το ΕΕΣ εκδίδει συστάσεις και παρακολουθεί την εφαρμογή τους, αμφότερες βασικές δραστηριότητες για τον προαναφερθέντα ρόλο. Ο εντοπισμός των βέλτιστων πρακτικών και η έκδοση συστάσεων ελέγχου αποτελούν βασικούς τρόπους ενίσχυσης της χρηστής δημοσιονομικής διαχείρισης. Επιπλέον, η σημαντική ηθική εξουσία του ΕΕΣ μπορεί να συμβάλει στην υιοθέτηση πιο διαφανών και υπεύθυνων λογιστικών πρακτικών σε ολόκληρη την ΕΕ.
	Το ΕΕΣ διαδραματίζει επίσης σημαντικό ρόλο στην απλούστευση του νομοθετικού πλαισίου και των διοικητικών διαδικασιών, εφόσον χρειάζεται, συμβάλλοντας στην αποτελεσματική δημοσιονομική διαχείριση και διευκολύνοντας τις αναγκαίες μεταρρυθμίσεις. Η ΕΕ χρειάζεται απλούστερες διαδικασίες με λιγότερη γραφειοκρατία, και το ΕΕΣ μπορεί να διαδραματίσει ζωτικό ρόλο στο θέμα της απλούστευσης της Ευρώπης.
15.	Σύμφωνα με τη Συνθήκη, το Ελεγκτικό Συνέδριο οφείλει να επικουρεί το Κοινοβούλιο στην άσκηση των εξουσιών ελέγχου του επί της εκτέλεσης του προϋπολογισμού. Πώς θα μπορούσατε να βελτιώσετε περαιτέρω τη συνεργασία μεταξύ του Ελεγκτικού Συνεδρίου και του Ευρωπαϊκού Κοινοβουλίου (και ειδικότερα με την Επιτροπή Ελέγχου του Προϋπολογισμού) ώστε η δημόσια εποπτεία των γενικών δαπανών και η σχέση κόστους οφέλους να είναι καλύτερες;
Α: Ως μελλοντικό μέλος του Ελεγκτικού Συνεδρίου, σας διαβεβαιώνω για τη δέσμευσή μου να οικοδομήσω μια σχέση βασισμένη στο ανοικτό πνεύμα, τη διαφάνεια, την αμοιβαία εμπιστοσύνη και την αποτελεσματικότητα μεταξύ του Ευρωπαϊκού Κοινοβουλίου – ιδίως της Επιτροπής Ελέγχου του Προϋπολογισμού (CONT) – και του Ελεγκτικού Συνεδρίου. Καθώς βρισκόμαστε ακόμη σε πρώιμο στάδιο του τρέχοντος θεσμικού και νομοθετικού κύκλου, πιστεύω ότι πρέπει να εργαστούμε, και από τις δύο πλευρές, για να ενισχύσουμε περαιτέρω τον δεσμό μεταξύ των δύο θεσμικών οργάνων και να προωθήσουμε μια νοοτροπία συνεχούς συνεργασίας μεταξύ της επιτροπής CONT και του ΕΕΣ. Συνεπώς, εάν εγκριθεί ο διορισμός μου, θα ήθελα να σας διαβεβαιώσω ότι είμαι εντελώς ανοικτός στον διάλογο και στις προτάσεις για τον τρόπο βελτίωσης και ενίσχυσης της συμβολής του Ελεγκτικού Συνεδρίου στη στήριξη της διαδικασίας λήψης αποφάσεων της επιτροπής CONT, ώστε να δοθεί στο Κοινοβούλιο η δυνατότητα να ασκεί αποτελεσματικά τη δημοκρατική εποπτεία του, ιδίως κατά την άσκηση των ελεγκτικών εξουσιών του επί της εκτέλεσης του προϋπολογισμού. Λαμβάνοντας επίσης υπόψη το σημερινό δύσκολο περιφερειακό και διεθνές πλαίσιο, δεν μπορώ να μην τονίσω πόσο σημαντική είναι η προστασία του προϋπολογισμού της ΕΕ – τόσο σε ενωσιακό όσο και σε εθνικό επίπεδο – και γνωρίζω ότι αυτό αποτελεί πρωταρχικό μέλημα για το Κοινοβούλιο και ιδίως για την επιτροπή CONT. 

Συνεργαζόμενοι, μπορούμε να διασφαλίσουμε ότι όλες οι δαπάνες των κονδυλίων της ΕΕ γίνονται με νόμιμο και υπεύθυνο τρόπο και με λογοδοσία, έχοντας στο επίκεντρο το βέλτιστο συμφέρον της ΕΕ και των πολιτών της.
	Επιπλέον, καθώς οι βουλευτές του Ευρωπαϊκού Κοινοβουλίου εκπροσωπούν άμεσα τα συμφέροντα των πολιτών της ΕΕ, είναι πολύ σημαντικό να ενσωματώνονται οι απόψεις τους, ώστε να διασφαλίζεται ότι το έργο του ΕΕΣ παραμένει σημαντικό για τις προκλήσεις που αντιμετωπίζουν οι πολίτες της ΕΕ, με παράλληλη τήρηση της πλήρους ανεξαρτησίας του Ελεγκτικού Συνεδρίου στο έργο του.

16.	Ποια νομίζετε ότι είναι η προστιθέμενη αξία του ελέγχου επιδόσεων και με ποιους τρόπους θα πρέπει να ενσωματώνονται τα πορίσματα στις διαδικασίες διαχείρισης;

Α: Οι έλεγχοι συμμόρφωσης, οι δημοσιονομικοί έλεγχοι και οι έλεγχοι επιδόσεων είναι συμπληρωματικοί μεταξύ τους. Ενώ ο έλεγχος συμμόρφωσης επαληθεύει κατά πόσον οι δραστηριότητες και τα προγράμματα συμμορφώνονται με τις ισχύουσες νομικές και κανονιστικές απαιτήσεις, ο έλεγχος επιδόσεων αξιολογεί κατά πόσον οι εν λόγω δραστηριότητες και προγράμματα εκτελέστηκαν με τον βέλτιστο τρόπο.

Στο πλαίσιο της εφαρμογής του τρέχοντος πολυετούς δημοσιονομικού πλαισίου για την περίοδο 2021-2027, το Ελεγκτικό Συνέδριο έχει ήδη συστήσει να θωρακιστεί για το μέλλον η χρηματοδότηση της ΕΕ για την προσαρμογή στην κλιματική αλλαγή στο πλαίσιο της στρατηγικής της ΕΕ για την οικονομική ανάπτυξη, κάτι που έχει επιπτώσεις στην ανταγωνιστικότητα της ΕΕ τόσο σε εσωτερικό όσο και σε εξωτερικό επίπεδο. Αυτό συνέβαλε στην οικοδόμηση μιας προσέγγισης προσανατολισμένης στα αποτελέσματα και στη διασφάλιση ότι οι δημοσιονομικές αποφάσεις μεταφράζονται δεόντως σε αποτελεσματικές δράσεις και λύσεις προς όφελος των πολιτών της ΕΕ. 

Με βάση το μοντέλο αυτό, θα μπορούσαν να προβλεφθούν νέα μέτρα για να υποστηριχθεί η κατάλληλη παρακολούθηση της αποδοτικότητας των δαπανών για τους στόχους ανταγωνιστικότητας της ΕΕ, με βάση τον έλεγχο επιδόσεων, λαμβανομένης επίσης υπόψη της ανάγκης να συνεκτιμηθούν οι συνολικοί αναπτυξιακοί στόχοι της ΕΕ.
	Με την ίδια λογική, η μεγαλύτερη εστίαση στις επιδόσεις θα μπορούσε να αποδειχθεί χρήσιμη για την υποστήριξη των νέων στόχων της Επιτροπής σχετικά με την απλούστευση και τη λογοδοσία, μεταξύ άλλων όσον αφορά τις διαδικασίες σύναψης δημόσιων συμβάσεων. Οι αξιολογήσεις βάσει επιδόσεων θα μπορούσαν επίσης να λαμβάνουν υπόψη το διοικητικό κόστος στο επίπεδο των κρατών μελών, καθώς και στο επίπεδο της επιχειρηματικής κοινότητας. Ο έλεγχος επιδόσεων παρέχει μελλοντοστραφείς πληροφορίες, καθώς αξιολογεί το κατά πόσον οι διαδικασίες λειτουργούν αποτελεσματικά για την επίτευξη των καθορισμένων στόχων και επιδιώξεων.
Δεδομένης της προβλεπόμενης αυξημένης πολυπλοκότητας των χρηματοδοτικών μέσων της ΕΕ, η λογοδοσία και η ιχνηλασιμότητα των κονδυλίων της ΕΕ αποκτούν ακόμη μεγαλύτερη σημασία, μεταξύ άλλων ως προϋπόθεση του μοντέλου που βασίζεται στις επιδόσεις, το οποίο θα πρέπει να εξεταστεί στις μελλοντικές προσπάθειες του Ελεγκτικού Συνεδρίου, καθώς και στη σχέση με τα άλλα θεσμικά όργανα της ΕΕ που έχουν δημοσιονομικές αρμοδιότητες – δηλαδή την Ευρωπαϊκή Επιτροπή και το Ευρωπαϊκό Κοινοβούλιο.
	Τούτου λεχθέντος, πρέπει πάντα να προσπαθούμε να διατυπώνουμε τόσο εύστοχες όσο και πρακτικές συστάσεις, οι οποίες να μπορούν να γίνουν κατανοητές με σαφήνεια και να υιοθετηθούν από την ελεγχόμενη οντότητα, ιδίως από το κατάλληλο διοικητικό επίπεδο που έχει την αρμοδιότητα να τις υλοποιήσει με τον βέλτιστο τρόπο από άποψη χρόνου, κόστους και πόρων.

[bookmark: _Hlk191053189][bookmark: _Hlk191055576]17.	Πώς θα μπορούσε να βελτιωθεί η συνεργασία ανάμεσα στο Ελεγκτικό Συνέδριο, τους εθνικούς ελεγκτικούς οργανισμούς και το Ευρωπαϊκό Κοινοβούλιο (Επιτροπή Ελέγχου του Προϋπολογισμού) όσον αφορά τον έλεγχο του προϋπολογισμού της ΕΕ;
	Α: Στο παρόν στάδιο, δεν μπορώ να δώσω οριστική απάντηση, δεδομένου ότι δεν έχω ακόμη εκτιμήσει το ζήτημα από τη σκοπιά της Επιτροπής Ελέγχου του Προϋπολογισμού ή του ΕΕΣ. Η απόκτηση πρακτικής εμπειρίας στο Ελεγκτικό Συνέδριο θα είναι ουσιαστικής σημασίας για τη διαμόρφωση μιας τεκμηριωμένης εικόνας.
	Ωστόσο, είναι σαφές ότι η συνεργασία μεταξύ του Ελεγκτικού Συνεδρίου και των εθνικών ελεγκτικών οργάνων, όπως περιγράφεται στο άρθρο 287 παράγραφος 3 της Συνθήκης για τη λειτουργία της Ευρωπαϊκής Ένωσης, είναι ζωτικής σημασίας για τον αποτελεσματικό έλεγχο του προϋπολογισμού. Στο πλαίσιο της επιμερισμένης διαχείρισης, η αξιοποίηση της εμπειρογνωμοσύνης των εθνικών ελεγκτών είναι ιδιαίτερα σημαντική. 	
	Διατηρώντας ανοικτό διάλογο με τις δημοσιονομικές και νομοθετικές αρχές, τα εθνικά ανώτατα όργανα ελέγχου και άλλα ενδιαφερόμενα μέρη ενισχύουν τη σημασία του θεσμικού οργάνου και τον αντίκτυπο του έργου του.

Τόσο το Ευρωπαϊκό Κοινοβούλιο (μέσω της επιτροπής CONT) όσο και τα εθνικά ελεγκτικά όργανα που ενημερώνουν τα εθνικά κοινοβούλια αποτελούν βασικά ενδιαφερόμενα μέρη για το ΕΕΣ, με κοινό στόχο την προστασία του προϋπολογισμού της ΕΕ και τη διασφάλιση της βέλτιστης χρήσης των χρημάτων των φορολογουμένων της ΕΕ. Στο πλαίσιο αυτό, το ΕΕΣ θα πρέπει να συνεχίσει να μοιράζεται τις συναφείς εκθέσεις του με τα εθνικά ελεγκτικά όργανα και με άλλα θεσμικά όργανα, ώστε να τα ενημερώνει για τις δραστηριότητές του και να τους κοινοποιεί τις συστάσεις του στο πλαίσιο των συναφών πολιτικών τομέων.

Ως εκ τούτου, πιστεύω ότι η καλά οργανωμένη και διαφανής ανταλλαγή πληροφοριών, η καλή κατανόηση των αναγκών κάθε πλευράς και οι αποτελεσματικές ρυθμίσεις συνεργασίας έχουν καίρια σημασία για την επιτυχία. Όλα τα μέτρα που λαμβάνονται πρέπει να τηρούν το νομικό πλαίσιο της συνεργασίας, διασφαλίζοντας τόσο την υποχρέωση καλόπιστης εργασίας όσο και την ανεξαρτησία του Ελεγκτικού Συνεδρίου και των εθνικών ελεγκτικών οργάνων.
Επιπλέον, θα ενθαρρύνω τον άμεσο διαρθρωμένο διάλογο μεταξύ της Επιτροπής Επαφών και της Επιτροπής Ελέγχου του Προϋπολογισμού του ΕΚ, με τακτικές ανταλλαγές σχετικά με τις ορθές πρακτικές και τα διδάγματα που αντλήθηκαν, την αποτελεσματική εκτέλεση και τον έλεγχο του προϋπολογισμού, τη διακυβέρνηση, τη διαφάνεια και τα θέματα λογοδοσίας. Επιπλέον, πιστεύω ότι οι κοινές αναλύσεις κινδύνου θα μπορούσαν επίσης να αποτελέσουν μέρος αυτού του πιο διαρθρωμένου διαλόγου, μιας κοινής αντίληψης σχετικά με τις προκλήσεις και τους ειδικούς κινδύνους σε ολόκληρη την ΕΕ, καθώς και της ανταλλαγής απόψεων σχετικά με τους τρόπους αντιμετώπισής τους. 
Από την πλευρά του, το Ευρωπαϊκό Κοινοβούλιο διαδραματίζει επίσης σημαντικό ρόλο στην ευαισθητοποίηση των πολιτών σχετικά με το έργο του ΕΕΣ και το σύστημα ελέγχου του προϋπολογισμού της ΕΕ. Επίσης, οι βουλευτές του Ευρωπαϊκού Κοινοβουλίου θα πρέπει να βοηθούν τις ελεγκτικές αρχές στα αντίστοιχα κράτη μέλη τους να κατανοούν καλύτερα τις προκλήσεις που αντιμετωπίζουν κατά την εκτέλεση των καθηκόντων τους.
18.	Πώς θα μπορούσε να αναπτυχθεί περαιτέρω η κατάρτιση εκθέσεων από το Ελεγκτικό Συνέδριο, ώστε να εξασφαλίζονται στο Ευρωπαϊκό Κοινοβούλιο όλες οι απαραίτητες πληροφορίες σχετικά με την ακρίβεια των στοιχείων που παρέχουν τα κράτη μέλη στην Ευρωπαϊκή Επιτροπή;
[bookmark: _Hlk191053177]Α: Η υποβολή εκθέσεων υψηλής ποιότητας βασίζεται κυρίως στην ποιότητα των παρεχόμενων δεδομένων. Η αξιολόγηση και η υποβολή εκθέσεων από το ΕΕΣ εξαρτώνται από την ποιότητα των παρεχόμενων δεδομένων, ιδίως διότι το ΕΕΣ στηρίζει το Ευρωπαϊκό Κοινοβούλιο στην εδραίωση των δημοσιονομικών του αποφάσεων. 
Στο πλαίσιο αυτό, δεδομένου ότι οι ευρωπαϊκές στατιστικές είναι δημόσια αγαθά, και με βάση τον ισχύοντα κανονισμό για τις ευρωπαϊκές στατιστικές, είναι σημαντικό να αναλυθεί, σε διάλογο με την Ευρωπαϊκή Επιτροπή και τα άλλα θεσμικά όργανα, ο τρόπος με τον οποίο θα μπορούσε να βελτιωθεί το ισχύον σύστημα ώστε να επικεντρωθεί στις νέες πηγές δεδομένων, στις νέες τεχνολογίες και στις γνώσεις που παράγονται από την ψηφιακή εποχή, ώστε να διασφαλιστεί ότι τα παρεχόμενα δεδομένα αντικατοπτρίζουν το νέο σύνολο προκλήσεων και οικονομικών πραγματικοτήτων, προκειμένου να υποστηριχθεί το σκεπτικό των αποφάσεων και των στόχων πολιτικής της ΕΕ.
[bookmark: _GoBack]Πρέπει όμως πάντα να θυμόμαστε ότι το ίδιο το Ελεγκτικό Συνέδριο διαθέτει περιορισμένους πόρους και πρέπει να τους χρησιμοποιεί με τον καλύτερο δυνατό τρόπο για να ενημερώνει για το έργο του.
Άλλες ερωτήσεις
19.	Θα αποσύρετε την υποψηφιότητά σας εάν η γνώμη του Κοινοβουλίου για τον διορισμό σας ως μέλους του Ελεγκτικού Συνεδρίου είναι αρνητική;
Α: Ως πρώην μέλος του Ρουμανικού Κοινοβουλίου και πρώην πρόεδρος επιτροπής, σέβομαι πλήρως τις αποφάσεις του Ευρωπαϊκού Κοινοβουλίου. Στο πλαίσιο αυτό, εάν εκφραστούν αμφιβολίες σχετικά με την ακεραιότητα ή την ανεξαρτησία μου, θα εξετάσω φυσικά, μετά από συζητήσεις με το κράτος μέλος μου, την ανάκληση της υποψηφιότητάς μου. Θα εξετάσω επίσης προσεκτικά τις απόψεις και τις συζητήσεις στην Επιτροπή Ελέγχου του Προϋπολογισμού σχετικά με τους τομείς της επαγγελματικής βελτίωσης και θα ενεργήσω αναλόγως. 
Ωστόσο, δεδομένου ότι προτάθηκα από τη ρουμανική κυβέρνηση και η διαδικασία βάσει της ΣΛΕΕ αναφέρει ότι το Συμβούλιο έχει την τελική απόφαση, θεωρώ ότι η πλήρης διαδικασία είναι ο ορθός τρόπος δράσης που σέβεται όλα τα εμπλεκόμενα θεσμικά όργανα.

